Forslag til en ændring af et kommissionsforslag COM(2012) 496 EUROPA-PARLAMENTETS OG RÅDETS FORORDNING om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond, som er omfattet af den fælles strategiske ramme, om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og om ophævelse af Rådets forordning (EF) nr. 1083/2006 /* COM/2013/0146 final - 2011/0276 (COD) */





2011/0276 (COD) Forslag til en ændring af et kommissionsforslag COM(2012) 496 EUROPA-PARLAMENTETS OG RÅDETS FORORDNING om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond, som er omfattet af den fælles strategiske ramme, om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og om ophævelse af Rådets forordning (EF) nr. 1083/2006 I Kommissionens forslag COM(2012) 496 foretages følgende ændringer: 1) Følgende indsættes som betragtning 57a: "57a. I betragtning af det presserende behov for at bekæmpe ungdomsarbejdsløshed i Unionens hårdest ramte områder bør der iværksættes et ungdomsbeskæftigelsesinitiativ, som skal finansieres via en specifik tildeling og målrettede investeringer fra Den Europæiske Socialfond. Ungdomsbeskæftigelsesinitiativet bør sigte mod at støtte unge, som ikke er i beskæftigelse eller under uddannelse, og som er bosat i de støtteberettigede regioner. Ungdomsbeskæftigelsesinitiativet bør gennemføres som en del af målet om investeringer i vækst og beskæftigelse." 2) Artikel 18 affattes således: "Artikel 18 Resultatreserve 5 % af de midler, der tildeles hver FSR-fond og hver medlemsstat, undtagen midler, der tildeles målet om europæisk territorialt samarbejde, ungdomsbeskæftigelsesinitiativet og afsnit V i EHFF-forordningen, udgør en resultatreserve, der tildeles i overensstemmelse med artikel 20." 3) Artikel 44, stk. 5, første punktum, affattes således: "De i stk. 1-4 omhandlede årlige gennemførelsesrapporter betragtes som tilfredsstillende, hvis de indeholder alle de oplysninger, der kræves i de nævnte stykker og i de fondsspecifikke regler." 4) Artikel 83 affattes således: "Artikel 83 Ressourcer til økonomisk, social og territorial samhørighed 1. De midler til økonomisk, social og territorial samhørighed, der er til rådighed til budgetmæssige forpligtelser i perioden 2014-2020, er på [x] EUR i 2011-priser i overensstemmelse med den årlige fordeling, der fremgår af bilag III, hvoraf [x] EUR udgør de samlede midler, der er afsat til EFRU, ESF og Samhørighedsfonden, og [3 000 000 000] EUR udgør en specifik tildeling til ungdomsbeskæftigelsesinitiativet. Med henblik på programmering og efterfølgende optagelse i Unionens almindelige budget, indekseres midlerne til økonomisk, social og territorial samhørighed med 2 % om året. 2. Kommissionen vedtager i form af gennemførelsesretsakter en afgørelse om den årlige fordeling af de samlede midler til fondene i medlemsstaterne i overensstemmelse med de kriterier og den metode, der er fastsat i bilag IIIa og den årlige fordeling af midler fra den specifikke tildeling til ungdomsbeskæftigelsesinitiativet opdelt efter medlemsstat, sammen med listen over støtteberettigede områder i overensstemmelse med de kriterier og den metode, der er fastsat i bilag IIIb, jf. dog denne artikels stk. 3 og artikel 84, stk. 7. 3. 0,35 % af de samlede midler afsættes til teknisk bistand på Kommissionens initiativ." 5) I artikel 84 indsættes følgende stykke: "3a. Midlerne til ungdomsbeskæftigelsesinitiativet udgør [3 000 000 000] EUR fra den særlige tildeling til ungdomsbeskæftigelsesinitiativet og mindst [3 000 000 000] EUR fra ESF's målrettede investeringer." 6) I artikel 93, stk. 2, tilføjes følgende andet afsnit: "Første afsnit finder ikke anvendelse på ungdomsbeskæftigelsesinitiativet." 7) Følgende indsættes som bilag IIIb: "BILAG IIIb Metode for den specifikke tildeling til ungdomsbeskæftigelsesinitiativet, jf. artikel 83 I. Den årlige fordeling af den specifikke tildeling til ungdomsbeskæftigelsesinitiativet bestemmes på grundlag af følgende trin: 1. Antallet af unge arbejdsløse i alderen 15-24 år skal bestemmes i de NUTS 2-regioner, som havde en ungdomsarbejdsløshed på over 25 % i 2012 (i det følgende benævnt de "støtteberettigede områder"). 2. Tildelingen for hver enkelt støtteberettiget region beregnes på grundlag af forholdet mellem antallet af unge arbejdsløse i den støtteberettigede region og det i punkt 1 omhandlede samlede antal unge arbejdsløse i alle de støtteberettigede regioner. 3. Tildelingen for hver enkelt medlemsstat er summen af tildelingerne for de enkelte støtteberettigede regioner. Den specifikke tildeling til ungdomsbeskæftigelsesinitiativet tages ikke i betragtning ved anvendelsen af de i bilag IIIa omhandlede regler om lofter i forbindelse med tildelingen af de samlede midler." 10) I bilag V, i tabellen vedrørende "tematiske forhåndsbetingelser", indsættes følgende række: || "8.6. Varig integration på arbejdsmarkedet af unge i alderen 15-24 år, som ikke er i beskæftigelse eller under uddannelse: Eksistensen af en omfattende, strategisk politisk ramme for opfyldelse af målsætningerne i ungdomsbeskæftigelsespakken og navnlig for indførelse af en ungdomsgaranti i overensstemmelse med Rådets henstilling af [xxx] || – Der findes en omfattende, strategisk politisk ramme for opfyldelse af målsætningerne i ungdomsbeskæftigelsespakken og navnlig for indførelse af en ungdomsgaranti i overensstemmelse med Rådets henstilling af [xxx], som: – er baseret dokumentation vedrørende resultaterne for unge i alderen 15-24 år, som ikke er i beskæftigelse eller under uddannelse: - indfører et system til indsamling og analyse af data og oplysninger om ungdomsgarantiordningen på relevante niveauer, som giver et tilstrækkeligt evidensgrundlag for udvikling af målrettede politikker og overvåger udviklingen ved hjælp af kontrafaktiske evalueringer, når det er muligt – udpeger den offentlige myndighed, der har ansvaret for oprettelse og forvaltning af ungdomsgarantiordningen og koordinering af partnerskaber på alle niveauer og i alle sektorer – inddrager alle berørte parter, der er relevante i forbindelse med bekæmpelse af ungdomsarbejdsløshed – er baseret på tidlig intervention og aktivering – omfatter støtteforanstaltninger for integration på arbejdsmarkedet, herunder foranstaltninger til forbedring af kvalifikationer og arbejdsmarkedsrelaterede foranstaltninger."